4 sit saam 90 jaar ná renoster-stropery | Netwerk24
4 sit saam 90 jaar ná renoster-stropery
Deur Jackie Kruger 19 Mei 2018 14:45
Vier mans is altesame 90 jaar tronkstraf opgelê nadat hulle ’n renoster gestroop het en onder meer twee renosterhorings in hul besit gevind is.
Volgens ’n polisieverklaring het Johannes Mthopa, Monda Ndlovu, Patrick Khoza en Samuel Masive op 29 Maart 2017 ’n renoster in die Madikwe-wildreservaat doodgemaak.
Toe die polisie daar aankom, het hulle hul voertuig net daar gelaat en weggehardloop. Die voertuig is deursoek en daar is afgekom op ’n geweer, messe en twee renosterhorings.
Na ’n ondersoek is die mans op 4 April 2017 naby Soshanguve in hegtenis geneem. Mthopa is vandeesweek in die landdroshof in Zeerust tot tien jaar tronkstraf gevonnis, Ndlovu tot 20 jaar, en Khoza en Masive tot 30 jaar elk.
Meer oor: Renosters | Renosterstropers | Tronkstraf
Lammertjies laat wees wild se stresvlakke daal
Veldwagters se 3 groot vrese
Stropers kap horing dalk uit terwyl Milo nog leef